ELŐTERJESZTÉS

**a Képviselő-testület 2014. szeptember 18-án tartandó ülésére**

**Tárgy:** Beszámoló Polgár Város Önkormányzata 2014. I. félévi költségvetésének teljesítéséről

**Előterjesztő:** Tóth József polgármester

**Készítette:** Csépányiné Bartók Margit pénzügyi irodavezető

Léka Gyuláné pénzügyi előadó

**Véleményezi:** valamennyi Bizottság

**Ikt. szám:** ­­­­­­­­ 5839-1/2014.

**Tisztelt Képviselő-testület!**

Az önkormányzat gazdálkodásának jogi kereteit az Államháztartásról szóló 2011. évi CXCV. törvény, a Magyarország 2014. évi központi költségvetéséről szóló 2013. évi CCXXX. törvény, Polgár Város Önkormányzatának 2014. évi költségvetéséről, valamint annak módosításáról szóló helyi rendeletek határozzák meg.

Polgár Város Önkormányzata 2014. évi költségvetését a Képviselő-testület 5/2014. (II.14.) számú rendelete szabályozza, a rendelet módosításai során a kiadási és bevételi főösszeg eredeti előirányzata 1.663.624 e Ft-ról 2.215.864 e Ft-ra változott.

Az önkormányzat kötelező feladatainak ellátását 2014. I. félévében – a Polgármesteri Hivatallal együtt – a 2 önállóan működő és gazdálkodó és 3 önállóan működő intézményen keresztül biztosította.

Polgár Város Önkormányzata bevételeinek 2014. június 30-i állapot szerinti teljesítése 1.532.143 e Ft, a kiadásoké 1.597.037 e Ft.

**Az önállóan működő és gazdálkodó intézmények bevételeinek és kiadásainak alakulása:**

***Önkormányzat***

A bevételek teljesítése és megoszlása a következő:

teljesítés összege tervteljesítési mutató

1. Önkormányzat működési támogatásai 314.171 e Ft 58 %

2. Működési célú támogatások ÁHT-on belülről 185.614 e Ft 41 %

3. Működési célú támogatások ÁHT-n kívülről, kölcsönök 1.594 e Ft 97%

3. Felhalmozási célú támogatások ÁHT-on belülről 231.474 e Ft 87 %

4. Közhatalmi bevételek 121.923 e Ft 58 %

5. Működési bevételek 37.368 e Ft 35 %

6. Felhalmozási bevételek 2.220 e Ft 8 %

7. Felhalmozási célú átvett pénzeszközök - e Ft 0 %

**8. Költségvetési bevételek összesen: 894.364 e Ft 59 %**

9. Finanszírozási bevételek összesen: 105.000 e Ft 30 %

**Bevételek összesen: 999.364 e Ft**

Az önkormányzat működésének általános támogatására 100.545 e Ft, egyes köznevelési feladatokra 63.088 e Ft, szociális és gyermekjóléti feladatokra 132.524 e Ft, kulturális feladatokra 4.841 e Ft, egyéb működési célú központosított előirányzatként 6.318 e Ft, helyi önkormányzatok kiegészítő támogatására 6.855 e Ft érkezett.

Államháztartáson belülről működési célra 185.614 e Ft érkezett. Ezek az alábbiak voltak:

A támogató szolgálat működésére átutalt állami támogatás összege az I. félévben 5.775 e Ft volt, A „Polgári 3-as foci” 1.500 e Ft, a hagyományőrző-fesztiválra vonatkozóan 5.654 e Ft LEADER támogatást kapott az önkormányzat.

Az emlőszűrés lebonyolítására az állami költségvetéstől 384 e Ft forrás érkezett.

A Magyar Államkincstár 107 e Ft póttámogatást utalt át az előző évi állami támogatások felülvizsgálatának eredményeként.

Az Országos Egészségbiztosítási Pénztártól működési támogatásként, az ügyeleti szolgálatra és a védőnői szolgálatokra vonatkozóan 16.196 e Ft került átvételre, éves tervteljesítési mutató 52,3 %. Az elkülönített állami pénzalaptól közcélú foglalkoztatás támogatására 138.786 e Ft érkezett.

A Városgondnokság 2013. évi túlfinanszírozás címén az önkormányzat számlájára visszautalt 15.100 e Ft-ot. Újtikos önkormányzata a 2013. évi ügyeleti díj tartozást megfizette 2014. májusban, ennek összege 1.857 e Ft.

Folyás önkormányzata ügyeleti hozzájárulás címén 255 e Ft támogatást utalt át 2014. I. félévében.

A Mezőgazdasági és Vidékfejlesztési Hivataltól érkezett terület-alapú támogatás összege 201 e Ft volt.

Felhalmozási célra államháztartáson belülről átvett pénzeszközök előirányzata 34.524 e Ft, amely a szennyvízhálózat-bővítés tervezéséhez kapcsolódó EU-s támogatás és EU-s önerő-alapból származó 2014. évi forrást tartalmazza, 2014. I. félévében teljesítés nem volt.

Központosított támogatásként került könyvelésre az adósságkonszolidáció keretében az állam által átvállalt fejlesztési célú hitel összege 231.233 e Ft.

Közműfejlesztési hozzájárulás címén mindössze 19 e Ft támogatásban részesültek az arra szociális helyzetük miatt jogosult magánszemélyek.

A magánszemélyek kommunális adója címén a tervezett éves előirányzat 20.064 e Ft, a félévi teljesítés 10.759 e Ft. Év végére az előirányzat teljesülése valószínűsíthető.

Az idegenforgalmi adóbevétel előirányzata 21 e Ft, 2014. június 30-ig a befolyt bevétel 14 e Ft.

A helyi iparűzési adó bevétel éves előirányzata 164. 652 e Ft, félévig 97.632 e Ft realizálódott, amely az előirányzat 59,3%-a.

Talajterhelési díjként tervezett bevételi előirányzat 3.512 e Ft, a teljesítés 1.523 e Ft, amely 43,36 %-ot jelent.

Átengedett közhatalmi bevétel a gépjárműadó, melynek az önkormányzatnál maradó 40 %-os rész éves előirányzata 19.861 e Ft, a teljesítés 9.769 e Ft, amely az éves tervezett előirányzat 49,2 %-a.

Egyéb közhatalmi bevételként 2.225 e Ft folyt be. Helyszíni és szabálysértési bírság címén 635 e Ft bevétel került befizetésre.

A helyi adókhoz kapcsolódó pótlékok, bírságok bevétele 542 e Ft, késedelmi kamat bevétele 1.048 e Ft.

A működési bevételek 37.182 e Ft-ban (34,7 %) realizálódtak. E jogcímen kerültek elszámolásra a készletértékesítések ellenértéke, nyújtott szolgáltatások ellenértéke, tulajdonosi bevételek, ellátási díjak, az Áfa bevételek és visszatérülések, a kamatbevételek, valamint az egyéb működési bevételek.

Felhalmozási bevételként, ingatlan értékesítés címén tervezett éves előirányzat 25.832 e Ft, teljesítés 2014. június 30-ig nem volt. Az önkormányzat egyik Ford gépkocsijának értékesítését terveztük 2.220 e Ft összegben, mely 100 %-ban realizálódott.

Az önkormányzat 2013. év végén 1.513 e Ft összegben nyújtott működési célú támogatást a Pétegisz Zrt.-nek, melyet 2014. év első félévében a társaság visszautalt.

A kiadások teljesítése és megoszlása a következő:

teljesítés összege tervteljesítési mutató

1. Működési költségvetés kiadásai 234.698 e Ft 41%

2. Felhalmozási költségvetés kiadásai 52.470 e Ft 53%

3. Tartalékok - e Ft 0,00%

**4. Költségvetési kiadások összesen 287.168 e Ft 41,4%**

5. Finanszírozási kiadások összesen Ft 796.144 e Ft 67%

**Kiadások összesen: 1.083.312 e Ft 57,8%**

A személyi juttatások módosított előirányzata 228.855 e Ft, a teljesítés 134.853 e Ft (58,9 %).

A munkaadókat terhelő járulékok és szociális hozzájárulási adó módosított előirányzata 36.273 e Ft, teljesítése 21.182 e Ft (58,4 %).

A dologi kiadások módosított előirányzata 262.693 e Ft, teljesítése 60.150 e Ft (22,9 %).

Az önkormányzati hatáskörbe tartozó juttatások módosított előirányzata 15.646 e Ft, június 30-ig 6.504 e Ft került kifizetésre, a felhasználás éves tervteljesítési mutatója 41,6 %.

Az államháztartáson belüli működési célú támogatások eredeti előirányzat 4.292 e Ft volt, a teljesítés 2.199 e Ft. A jogcímen tervezett eredeti előirányzat a Polgári Kistérség Többcélú Társulása pénzügyi elszámolásából eredő kötelezettségeket tartalmazta. A teljesítésben az Újszentmargita részére kiutalt 718 e Ft, illetve az Újtikos Község Önkormányzata részére átutalt 2013. évi közös feladatokhoz tartozó kötelezettség, 1.481 e Ft szerepel.

Az államháztartáson kívüli támogatások előirányzata 7.500 e Ft, a teljesítés összege 4.709 e Ft, mely az előirányzat 62,7 %-a. Az előirányzat az alábbiakat tartalmazza: civil szervezetek támogatása 1.208 e Ft, sportszervezetek támogatása 6.292 e Ft, módosított előirányzatként a Sárkányhajó-fesztivál támogatására nyújtott 50 e Ft, valamint a gimnasztráda-csoport részére biztosított 240 e Ft szerepel.

A teljesítési adat tartalmaz 3.000 e Ft Polgári CSEMETE Szociális Szövetkezeti likviditást segítő működési támogatást, melyhez kapcsolódóan az előirányzat módosítása szükséges.

A beruházások módosított éves előirányzata 85.536 e Ft, melyből 45.367 e Ft teljesült (53 %).

Az önkormányzat Ford S-MAX gépjárművet vásárolt nettó 4.874 e Ft összegben.

A 2013. évben befejeződött „Városfejlesztés I. ütem Polgáron” beruházás kamatbevétele nem került felhasználásra, így ez pénzmaradványként a 2014. évi költségvetésben állt rendelkezésre. Ezen forrásból a Polgármesteri Hivatal Gazdasági Szolgáltató Ház részébe büfé konyhai berendezésére bruttó 325 e Ft, ásványvíz, üdítő hűtésére alkalmas álló hűtő beszerzésére bruttó 270 e Ft került felhasználásra.

A központi orvosi ügyeleti szolgálathoz, az orvosi ellátáshoz szükséges gyógyszerek hűtésére, új hűtőszekrény beszerzése vált szükségessé, mivel a régi már nem volt javítható, ennek bruttó beszerzési ára 45 e Ft volt.

Az önkormányzat energetikai tanulmányt készíttetett az általános iskola épületének felújítására benyújtott pályázathoz kapcsolódóan, ennek bruttó költsége 560 e Ft volt.

A Taskó úti ingatlan vásárlása címén 800 e Ft került kifizetésre 2014. I. félévében.

A belterületi vízelvezetés tervezésére bruttó 9.525 e Ft került kifizetésre. Igazgatási költségre 720 e Ft-ot fordítottunk.

A kemping felújítására 2014. június 30.-ig kifizetett összeg 6.598 e Ft volt. LEADER pályázaton nyert támogatás terhére került megvalósításra az év első felében a játszópark építése, melynek bruttó összege 18.024 e Ft volt.

**EU-s forrásból megvalósuló beruházás az önkormányzat költségvetésében**

A szennyvíztelep bővítés tervére kifizetett összeg bruttó 2.646 e Ft volt.

A tartalékok előirányzata június 30-val 38.918 e Ft, melyből az általános tartalék előirányzata 9.406 e Ft, a felhalmozási célú céltartalékoké 29.512 e Ft.

A Korpusz '93 Kft.-ben önkormányzati részesedés vásárlására 2.000 e Ft-ot terveztünk 2014. évre vonatkozóan, a félévi teljesítés 1.000 e Ft.

A finanszírozási kiadások éves előirányzata 1.196.000 e Ft előirányzatával szemben a teljesítés 796.646 e Ft (66,6 %). Ezen összeg jelentős részét az intézmények számára kiutalt támogatás jelenti, ennek éves előirányzata 789.686 e Ft, a 2014. június 30-ig kiutalt finanszírozás összege 390.401 e Ft, tervteljesítési mutatója a félévi szintnek megfelel, 49,4 %.

Az átmenetileg szabad pénzeszközből forgatási célú értékpapír vásárlására 175.000 e Ft került elszámolásra.

***Városgondnokság***

Engedélyezett közalkalmazotti létszám: 63,83 fő

Engedélyezett közfoglalkoztatotti létszám: 8,25 fő

Engedélyezett megváltozott munkaképességű munkavállalói létszám: 2,00 fő

Az intézmény tevékenységi körében lényeges változás történt az év első időszakában. A Napsugár Óvoda és Bölcsőde konyhája, valamint a szociális intézmény konyhája a dolgozói létszámmal együtt átkerült a Városgondnoksághoz.

Az első félévben az intézmény átlagos statisztikai létszáma közalkalmazotti jogviszonyban 62,58 fő. Közfoglalkoztatottak létszáma: 4,87 fő.

Munkajogi létszám 2014.06.30-án 87 fő. Ebből közalkalmazotti jogviszonyban 62 főt foglalkoztatnak, melyből 3 dolgozó megváltozott munkaképességű, közfoglalkoztatott létszám pedig 25 fő. Az engedélyezett létszám és a tényleges közötti eltérés oka egyrészt, hogy a fonyódligeti üdülő üzemeltetése átkerült a Tiszacsegei Önkormányzathoz, másrészt 1 fő dolgozó közalkalmazotti jogviszonya 2014. 06.19-vel közös megegyezéssel megszűnt, így az időszak utolsó napján már nem jelentkezik, mint létszám. A közfoglalkoztatotti létszám eltérés oka, hogy az év első időszakában az intézményt segítő a közfoglalkoztatottak alkalmazása a Polgármesteri Hivatal pályázata útján valósult meg. Az intézménynek 2014. május 7-től nyílt lehetősége kérelmet beadni hosszabb időtartamú közfoglalkoztatási pályázatra, melyhez kapcsolódóan 25 főre, 85 % támogatásban részesül.

**Bevételek**

Előirányzat eredeti:433 000 e Ft

Módosított: 470 229 e Ft

Teljesítés: 219 049 e Ft

Az intézmény a működési bevételét 2014. I. félévében 29.963 e Ft-tal alulteljesítette, amely 22,68 %-os elmaradást jelent az időarányos tervhez képest.

Működési célú támogatásértékű bevétel állami pénzalaptól 2.703 e Ft-tal elmaradt a tervtől, oka, hogy az év első felében a Polgármesteri Hivatal pályázhatott a Városgondnokság kisegítő állományának a foglalkoztatására.

A működési bevételek alakulását befolyásolta, hogy strukturálisan teljesen átalakult az intézmény, mivel a víz-szennyvíz tevékenység átkerült a HBVSz Zrt. működtetésébe, a konyhák, az iskolák a Polgármesteri Hivatal épületének, az ügyeleti szolgálat helységeinek takarítását pedig átvette az intézmény.

Víz és csatornadíj bevételük alakulása az időarányos tervhez képest elmaradást mutat 1.147 e Ft-tal, melynek oka, hogy bár Tiszagyulaháza Község Önkormányzata a teljes tartozását (686 e Ft) átutalta számlájukra, ellenben Újtikos Község Önkormányzata 1 havi számláját fizette ki (352 e Ft). A lakossági befizetések a folyamatos felszólítások ellenére sem a terveknek megfelelően alakultak, a HBVSz Zrt. által üzemeltetett víz-, és szennyvíztelepnek átadott raktárkészlet megvásárlása a következő félévben valósul meg. (48,47 %).

Az Ipari Park bevétele a nem az időarányos tervnek megfelelően alakult (78,95 %), mivel a számla fizetése átcsúszott július hónapra.

A hulladékszállítási díjbevételük alakulása az időarányos tervhez képest eltér, mivel a Hajdúsági Hulladékgazdálkodási Kft. fizetési hajlandósága változó. Az előző évi díjbevétel egy részét ez év elején átutalta a HHG a számlájukra, összege 30.095 e Ft. Ezt követően január 16-án a Városgondnokság átutalta az önkormányzatnak az előző évi túlfinanszírozásból adódó összeget, 15.100 e Ft-ot, valamint a hulladékszállításból befolyt függő bevételt 10.881 e Ft-ot. A fennmaradó összeg átutalására nem volt lehetőség, mivel a HHG csak olyan összegű számlatartozást utalt át a Városgondnokságnak, mint amennyit az önkormányzat teljesített felé. Ez a különbözet és a 2014. év havi számlák ellenértéke szintén hiányzik a Városgondnokság költségvetéséből, ami miatt újabb többlet-finanszírozást kellett kérniük az önkormányzattól annak érdekében, hogy a működésük zökkenőmentes legyen. A tervtől való időarányos eltérés 18.607 e Ft, amely 61,82 %-ot jelent.

A fonyódligeti üdülő üzemeltetését 2014. évtől Tiszacsege Város Önkormányzata látja el, a fenntartási felújítási hozzájárulás összegét, 135 e Ft-ot, valamint az elmaradt üdülő hozzájárulásról készített számla ellenértékét 651 e Ft összegben megtérítette részükre.

A temető üzemeltetését ez év január 1-től nem az intézmény látja el, így a bevétel sem az intézményt illeti meg. A Városgondnokság támogatási szerződést kötött a Korpusz ’93 Kft-vel, melynek keretében a temető üzemeltetési kiadások fedezete, havonként időarányosan átutalásra kerül az üzemeltetőnek.

Az intézmény 2014. január 1-től 3 konyhát és 1 melegítő konyhát működtet, melyeknek több célcsoport igényeit figyelembe véve kell a lehető leghatékonyabban kielégíteni a szükségleteket. Elsődlegesen szociális ellátottak, iskolai tanulók, óvodás és bölcsődei gyermekek étkezése a feladatuk, ezen túlmenően alkalmazottak és vendégétkezők, de nem utolsó sorban rendezvényi étkeztetések lebonyolítását is végzik.

Az étkezési térítési díj bevétel gyermek étkezők tekintetében a tervezett módon alakult, vendég étkezőket figyelembe véve szintén a tervezett módon teljesült, alkalmazott étkezőket tekintve túlteljesítette az intézmény a tervet. Ennek oka az, hogy az év elején nyilatkozott dolgozókhoz képest magasabb létszám veszi igénybe a egyszeri meleg étkezést, ennek korrigálására előirányzat módosítás szükséges.

Az iskolai tanítási napokon az általános iskola konyhája látja el az általános iskolások mellett a gimnáziumi tanulók étkeztetését is. A bevételek alakulását befolyásolja, hogy év elején Erzsébet-utalvány és SZÉP-kártya elfogadóhelyi szerződést kötött az intézmény mindhárom telephelyén működő, étkezési térítési díj beszedési helyre vonatkozóan. Ezek által biztosítva a szolgáltatást igénybevevők részére a rugalmasabb fizetési lehetőséget.

A strandfürdő bevétele sem a terveknek megfelelően teljesült 463 e Ft-tal, amely 10,26 %-ot jelent, elmarad a tervezettől.

A kemping területén a pagoda beruházás megvalósult, az utolsó végszámla a következő félévi bevételt növeli.

A lakó és nem lakóingatlan bevételük időarányos előirányzathoz viszonyítva 10 %-kal alacsonyabban teljesült az időarányos tervhez képest, ez összegben 190 e Ft. Ennek oka az, hogy az egyik lakásból kiköltözött a bérlő és üresen maradt.

**Kiadások**

Előirányzat eredeti:433 000 e Ft

Módosított: 470 229 e Ft

Teljesítés: 208 043 e Ft

Intézményi szinten a kiadást a tervezett időarányoshoz viszonyítva 10 %-kal alulteljesítette az intézmény, amely 17.720 e Ft időarányos megtakarításnak felel meg.

A fonyódligeti üdülőt ez év április 8-tól nem az intézmény üzemelteti, ezért erre a tevékenységre tervezett 2 fő munkavállaló felvétele nem valósult meg, ez bérmegtakarítást eredményezett. Egy fő munkavállaló közalkalmazotti jogviszonya közös megegyezéssel, 2014. június19-i hatállyal megszűnt. A fürdő jegypénztárosi munkakörének betöltésére 2 főt tervezett az intézmény, melyből 1 fő megváltozott munkaképességű dolgozó. Az ő alkalmazása a tervhez képest kiadás megtakarítást eredményezett, egyrészt rehabilitációs hozzájárulás fizetési kötelezettséget címén, másrészt a tervezett személyi juttatás és munkaadókat terhelő járulék sorokon is.

Bér és járulék megtakarítást eredményezett a piac működtetése szakfeladatnál és a konyhák esetében, hogy intézményi szinten huzamosabb idejű táppénzes állományba került néhány fő közalkalmazott.

A teljesítményösztönző bérkeretet időarányosan nem használta fel az intézmény, annak érdekében, hogy a megtakarítás a 8,25 fő közfoglalkoztatotti létszámra tervezett és a tényleges felvételre került 25 fő dolgozó foglalkoztatásának intézményt terhelő részére fedezetet biztosítson.

Az intézményi közfoglalkoztatotti bérkeret is megtakarítást mutat, mivel az év első időszakában az Városgondnokság munkáját segítők alkalmazása az önkormányzat pályázata útján valósult meg.

A dologi és folyó kiadásaikat 12.022 e Ft-tal alulteljesítették, amely 9,04 %-os időarányos megtakarítást jelent.

Villamos-energia költséghelyen 3.479 e Ft-tal kevesebb a kiadás a tervezettnél, ennek oka, hogy a számla reklamáció miatt a fizetési kötelezettség átkerült a második félévre.

Víz-csatornadíj kiadásnem szintén 658 e Ft-tal elmarad az időarányostól, mivel a HBVSz Zrt. később, a hónap lezárását követően készíti el a számlákat, melyeknek a fizetési határideje értelemszerűen a következő időszakot terheli.

A hajtó-és kenőanyag költséghely túlteljesítést mutat 405 e Ft-tal a tervezetthez viszonyítva.

A szakmai tevékenységet segítő szolgáltatások kiadása 2.968 e Ft-tal elmarad az időarányos tervhez képest, ennek oka, hogy üzemeltetett gépjárműveik üzembiztonsági felülvizsgálatának költsége a második félévben merül fel, valamint még abból adódik, hogy a fonyódligeti üdülőt üzemeltetését már nem az intézmény végzi.

A fenti tételekből adódóan, a kiszámlázott termékek és szolgáltatások ÁFA befizetési kötelezettsége elmarad a tervezettől 4.064 e Ft-tal, ez az első félévi bevétel elmaradás és kiadás megtakarítás következménye.

A tárgyi eszköz beszerzésnél időarányos eltérés keletkezett 1.236 e Ft+ÁFA összegben.

Ugyanakkor megvalósult az AVIA típusú, nem közművel összegyűjtött háztartási szennyvíz begyűjtésére alkalmas tehergépjármű vásárlása, bruttó 3.683 e Ft összegben. A parkgondozáshoz 2 db fűkaszát 253 e Ft értékben, a fürdő tevékenységhez online pénztárgép végszámláját is kiegyenlítette az intézmény 32 e Ft értékben.

Az intézménynek jóváhagyható pénzmaradványa nem keletkezett, mivel negatív volt.

2014. június 30-án a kiadási és bevételi teljesítési adatok a tervhez viszonyítva eltérést mutatnak.

A tényadatok az mutatják, hogy a bevételi előirányzataink és kiadásaink megtakarítással, továbbá átgondolt, szigorú gazdálkodással próbálja az Intézmény a 2014. évi költségvetését az év hátralévő részében is egyensúlyban tartani.

A tényadatok tükrében az Intézmény kiadásai 92,15 %-ra, míg bevételei 97,03 %-ra teljesültek.

***Polgári Polgármesteri Hivatal***

A költségvetési szerv a 2014. I. félévi működését 28 fő köztisztviselővel, 1,5 fő megváltozott munkaképességű munkavállaló foglalkoztatásával, valamint 11 fő közfoglalkoztatottal látta el.

Az intézmény működési célra államháztartáson belül átvett pénzeszközeinél kerül könyvelésre az országgyűlési és európai parlamenti választások lebonyolítására kapott támogatás, mely alkalmanként 1.108 e Ft volt, az előirányzat és a teljesítés azonos összegű volt, azonban a felmerült kiadásokat nem fedezte teljes mértékben.

A hivatal bevételeként jelennek meg a telephely engedélyek díjai és az esküvői díjak, a félévi teljesítés 35,3 %. Az esküvői díjak bevételeinek jelentősebb része július és augusztus hónapokban várható.

A hivatal továbbszámlázott szolgáltatásaiból származó bevételének tervezett összege 7.274 e Ft, a teljesítés 4.542 e Ft volt, a közüzemi díjaknak, valamint a telefondíjaknak azon része kerül kiszámlázásra, amely az épületek használóit terheli.

Egyéb működési bevételként terveztük eredeti előirányzatként a hivatalai létszámcsökkentés támogatásaként pályázható 990 e Ft-ot, ez az összeg az év második felében került kiutalásra az önkormányzat számlájára.

Egyéb működési célra átvett pénzeszközként kerültek könyvelésre az egykor szociális ellátásban részesülőktől érkezett visszafizetések, amelyek abból származtak, hogy az érintett több ideig kapta az ellátást, mint ahogyan az őt megillette volna. Ezen esetek amiatt fordultak elő, mivel az ellátásban részesülő személyek nem, illetve későn jelentették be azt, hogy munkahelyük van, ezért az ellátás visszautalására kellett őket kötelezni. Ezen a jogcímen eredeti előirányzat nem szerepelt, a teljesítés 373 e Ft volt.

A polgármesteri hivatalnál az intézményfinanszírozás tervteljesítési mutatója 46,5 %, a félévi időarányos alatt maradt.

A polgármesteri hivatal személyi juttatásainak tervteljesítési mutatója 52,8 %. Az időarányoshoz viszonyítva kismértékű túllépés mutatkozik, ennek oka az, hogy egy fő köztisztviselő a 2014. évi költségvetés készítésekor írásban nyilatkozott arról, hogy az év első felében, a 40 éves munkaviszony kapcsán igénybe vehető nyugdíjba vonulási lehetőséggel élni kíván. Az érintett munkavállaló nem élt ezzel a lehetőséggel, így a nyugdíjba vonulás szempontjából megjelölt időponton túli időszakra vonatkozóan a státuszon bér előirányzat nem szerepel. A személyi juttatásokat 27 főre vonatkozóan terveztük, ugyanakkor a félévi tényadat 28 fő volt. A köztisztviselői állományon belül táppénzes állományban az év első felében nem volt senki, így a nem tervezett bérkiadásra és járulékaira pótelőirányzatot kell kérni a hivatalnak a képviselő-testülettől.

A dologi kiadásokon belül a készletbeszerzéseknél az időarányosnak megfelelő a teljesítés, a féléves mutató 48,6 %.

Ezen belül a szolgáltatások kiadásainál az éves előirányzat 18.892 e Ft, a félévi teljesítés 16.202 e Ft. A közvetített szolgáltatások esetében az előirányzat módosítása szükséges, mind bevételi, mind kiadási oldalon.

A gázenergia és villamos-energia költségekre a tervezett előirányzat nem lesz elegendő év végéig. A polgármesteri hivatal felújítását követően, az új fűtési rendszerre és villamos-energia rendszerre vonatkozóan, a tervezés időszakában még nem rendelkeztünk megfelelő tapasztalati adatokkal a várható felhasználást illetően. A Városüzemeltetési Iroda végzett méréseket a közüzemi szolgáltatásokhoz kapcsolódó várható éves fogyasztásra vonatkozóan, azonban a tényleges felhasználás mégis magasabb lesz a becsültnél.

A jegyzői hatáskörben lévő ellátottak pénzbeni juttatásai módosított előirányzata 178.836 e Ft, az első félévi teljesítés 68.425 e Ft, ez 38,3 %-os tervteljesítésnek felel meg.

Óvodáztatási támogatás címén 2014. I. félévében 480 e Ft került kifizetésre, az előirányzat módosítása szükséges.

Foglalkoztatást helyettesítő támogatás éves előirányzata 106.613 e Ft, a félévi teljesítés 37.694 e Ft.

Lakásfenntartási támogatás címén kifizetett összeg 14.903 e Ft, módosított éves előirányzata 35.676 e Ft.

Rendszeres szociális segély 2014. évi előirányzata 36.547 e Ft, a teljesítés 15.350 e Ft.

**Önállóan működő intézmények bevételeinek és kiadásainak alakulása:**

***Ady Endre Művelődési Központ és Könyvtár***

Az intézmény a 2014. I. félévi működését 7 fő közalkalmazottal és 4 fő közfoglalkoztatottal látta el.

Az államháztartáson belülről működési célra átvett pénzeszközök bevétel jogcímen 2 fő közfoglalkoztatott támogatását tervezték, az intézményi közfoglalkoztatás májustól kezdődően zajlik, így az időarányos alatti a teljesítés.

A terembérleti díjak éves bevételi előirányzata 900 e Ft, a félévi teljesítés 598 e Ft volt, az első félévi bevétel egy része pénzügyileg a második félév elején realizálódott, ennek összege 322 e Ft volt.

Ennek figyelembe vételével, 2014. I. félévére vonatkozóan, a bevételek az időarányos előirányzatot meghaladják.

Könyvtári és számítástechnikai szolgáltatás bevételeként 400 e Ft, a könyvtári tagsági díjként 170 e Ft, színház belépőjegy bevételként 130 e Ft, mozijegybevételként 260 e Ft a tervezett éves előirányzat, a teljesítés 129 e Ft volt.

A könyvtár tagok többsége közvetett támogatásban részesül, mert sok a tanuló, illetve nyugdíjas, akik díjmentesen vehetik igénybe a szolgáltatást. A díjat fizető beiratkozók száma azért is csökkent, mert egyre több a munkanélküli, vagy a kevés jövedelemmel rendelkező lakos. Egy éve költöztek vissza a magas színvonalon kialakított új könyvtárba, addig egy nagyon szerény körülmények között működő épületben történt a szolgáltatás. A könyvtárhasználóknak meg kellett ismerniük, hozzá kellett szokniuk, hogy újra a régi, megszokott helyen folyik a könyvkölcsönzés. Ez is oka annak, hogy kevesebb a könyvtár tagsági díjbevétel. Az internet használat ma már olyan mértékben elterjedt, hogy szinte az emberek mindennapi életének szerves részét képezi, éppen ezért a könyvtár teleház szolgáltatása egyre jobban háttérbe szorul. Így évről-évre rohamosan csökken az ebből származó bevétel, a következő évi költségvetés készítésénél ezeket figyelembe kell venni.

Az intézményfinanszírozás tervteljesítési mutatója 46,6 %, a félévi időarányos alatt maradt.

A személyi juttatások és járulékainál a tervteljesítési mutató 47 % illetve 46 %, ennek oka az, hogy a közfoglalkoztatásra az intézménynek a tervezettnél később volt lehetősége pályázni, az év első hónapjaiban az önkormányzat által kerültek alkalmazásra az intézményben dolgozó közfoglalkoztatottak.

A dologi kiadások kiemelt éves előirányzata 20.138 e Ft, a teljesítés 8.827 e Ft volt, a tervteljesítési mutató 43,8 %.

A dologi kiadások kiemelt előirányzaton belül a készletbeszerzéseknél a teljesítési adat 1.905 e Ft, amely meghaladja az éves előirányzat időarányos részét, a 975 e Ft-ot. Ennek oka az, hogy az intézmény költségvetésében tervezett városi rendezvények tervezett összegét - a felhasználáshoz igazodóan - a különböző kiadási jogcímekre megbontva kell módosítani.

Az egyéb szolgáltatások esetében, ugyanezen ok miatt alacsony a teljesítés, az éves előirányzat 14.415e Ft, a félévi teljesítési adat 4.651 e Ft. Az egyéb szolgáltatások jogcímen szerepel többek között a városi rendezvényekre tervezett összeg, 7.782 e Ft, az intézmény költségvetésében tervezett ünnepségek az év második felében kerülnek megrendezésre.

***Napsugár Óvoda és Bölcsőde***

Az intézmény a 2014. I. félévi működését 37 fő közalkalmazottal, 1 fő PÉP-programban részt vevővel, 7 fő közfoglalkoztatottal, 1 fő megváltozott munkaképességű dolgozóval látta el.

Az intézmény 2014. évi működését jelentősen meghatározta az, hogy a konyha működtetését 2014. január 1.-jétől a Városgondnokság végzi.

Intézményi működési bevételek eredeti előirányzata 17.425 e Ft teljesítés, 3.777 e Ft, a tervteljesítési mutató 43,3 %. Ez alacsonyabb, mint az időarányos összeg amiatt, hogy eredeti előirányzatként került tervezésre egyéb működési bevételként a 2014. évben kiutalásra kerülő IPR forrás 1.261 e Ft összegben, valamint a PÉP-program keretében igényelhető támogatás bevételi előirányzata, amely 1.209 e Ft. Ezek a bevételek a központi költségvetésből származnak és az intézmény az önkormányzaton keresztül kapja meg intézményfinanszírozásként, így az előirányzat módosítása szükséges a bevételi jogcímek között.

Az államháztartáson belülről működési célra átvett pénzeszközök bevétel jogcímen 7 fő közfoglalkoztatott és egy fő megváltozott munkaképességű dolgozó alkalmazását tervezték, az intézményi közfoglalkoztatás májustól kezdődően zajlik, így az időarányos alatti a teljesítés.

Azintézmény bölcsődei gondozási díjból származó bevételének éves tervteljesítési mutatója 62 %.

Az intézményfinanszírozás tervteljesítési mutatója 50,8 %, a félévi időarányosnak megfelel.

Személyi juttatások éves módosított előirányzata 104.358 e Ft, az első félévi teljesítés 48.434 e Ft, teljesítés 46,1 %. Az időarányosnál azért alacsonyabb a teljesítés, mivel a betervezett 3.748 e Ft összegű jubileumi jutalom kifizetése a második félévben esedékes.

Dologi kiadások módosított előirányzata 18.173 e Ft, teljesítés 8.857 e Ft, a félévi tervteljesítési mutató 48,9 %, a teljesítés az időarányos alatt maradt.

A költségvetési szerv 1 db hűtőgépet vásárolt 62 e Ft összegben, klíma beszerzésére 150 e Ft-ot használt fel.

***Polgári Szolgáltató Központ***

Az intézmény 2014. I. félévi átlagos statisztikai létszámának összetétele: 26,75 fő közalkalmazott, 4 fő közfoglalkoztatott, 0,5 fő megváltozott munkaképességű munkavállaló látta el. Az üres álláshelyek száma 2014. június 30-án 4 volt.

Az intézmény 2014. évi gazdálkodását alapvetően meghatározta, hogy a konyha működtetése 2014. január 1.-jétől átkerült a Városgondnokság üzemeltetésébe.

Az államháztartáson belülről működési célra átvett pénzeszközök bevétel jogcímen 3 fő közfoglalkoztatott támogatását tervezték, az intézményi közfoglalkoztatás májustól kezdődően zajlik, így az időarányos alatti a teljesítés.

A szociális étkeztetés és a házi gondozási díjbevételek 2014. évi tervadata 39.765 e Ft volt, a teljesítés 17.980 e Ft, a tervteljesítési mutató 45 %.

Az intézményfinanszírozás tervteljesítési mutatója 47,5 %, a félévi időarányos alatt maradt.

A személyi juttatások és járulékainál a tervteljesítési mutatója 42,9 %, ennek oka részben az, hogy a közfoglalkoztatásra az intézménynek a tervezettnél később volt lehetősége pályázni, az év első hónapjaiban az önkormányzat által kerültek alkalmazásra az intézményben dolgozó közfoglalkoztatottak. A megtakarítás másik része abból adódik, hogy az intézményben 4 üres álláshely van, amelyen tervezésre kerültek egész évre vonatkozóan a személyi juttatások és a munkaadókat terhelő járulékok.

A dologi kiadások kiemelt előirányzat éves tervadata 64.057 e Ft, a teljesítés 28.031e Ft volt, a tervteljesítési mutató 43,7 %.

A 2014. évi költségvetés I. félévi végrehajtásáról szóló beszámolóból látható, hogy az önkormányzat költségvetési szerveinek mindegyikénél előfordulnak kisebb-nagyobb eltérések az éves előirányzat időarányos része és a félévi teljesítési adatok között. Több esetben az előirányzat módosítását szükséges végrehajtani, belső átcsoportosításokkal.

Az éves költségvetés végrehajtása során, a várható bevétel alulteljesítések ismeretében, a kiadások csökkentésére kell törekedni az év hátralévő részében is, a költségvetési egyensúly megtartása érdekében. Ezt a problémát időben észlelve, minden költségvetési szerv vezetőjének meg kell tenni a szükséges belső intézkedéseket, hiszen felelősek az intézmény költségvetésének végrehajtásáért.

Kérem a **Tisztelt Képviselő-testületet,** hogy a beszámolóban foglaltakat és a határozati javaslatot megvitatni, javaslataikkal kiegészíteni, ezt követően elfogadni szíveskedjék.

**Polgár**, **2014. szeptember 10.**

**Tisztelettel:**

**Tóth József**

polgármester

Határozati javaslat

.........../2014. (IX. 18.) számú határozat

Polgár Város Önkormányzatának Képviselő-testülete megtárgyalta az Önkormányzat 2014. év I. félévi költségvetése végrehajtásáról szóló beszámolót és az alábbi határozatot hozta:

A Képviselő-testület

1. a települési önkormányzat 2014. év I. félévi állapot szerinti

bevételi főösszegét 1.532.143 e Ft-ban

kiadási főösszegét 1.597.037 e Ft-ban

állapítja meg.

1. felhívja a költségvetési szervek vezetőinek figyelmét, hogy a félévi teljesítési adatok ismeretében, a bevétel elmaradások összegének figyelembe vételével biztosítsa a kiadások csökkentését, az intézmény pénzügyi egyensúlyának megtartása érdekében.
2. felhívja az intézmények vezetőit, hogy gondoskodjanak 2014. II. félévében is a takarékos, körültekintő gazdálkodásról, a működőképesség fenntartása érdekében.

Határidő: értelemszerűen

Felelős: Tóth József polgármester

intézményvezetők